ISRAEL-RAPORTTI EUROOPAN PARLAMENTISTA
Hei! Tervetuloa ohjelman pariin.
Olemme Brysselissä Euroopan sydämessä.
Tänään keskustelemme -
Euroopan neuvoston ympärileikkausta vastustavasta julkilausumasta.
keskustelemme myös Iranin presidentti Ruhanista, -
ja Euroopan mahdollisuuksista estää Irania saamasta ydinasetta.
Lopuksi keskustelemme USA:n päätöksestä, -
joka keskeyttää Egyptin sotilaallisen ja taloudellisen tuen.
Pohdimme sen seurauksia Egyptiin sekä Egyptin ja EU:n suhteisiin.
Vieraakseni ovat saapuneet -
Tomas Sandell ja Andrew Tucker ECI-järjestöstä sekä Marek Siwiec.
Marek, kertoisitko taustastasi?
Miten päädyit mukaan politiikkaan? Mitä painopisteitä työssäsi on?
Näytän nuorekkaalta, vaikka olen lähes 60.
Se, miten minusta tuli poliitikko, olisi pitkä tarina.
Politiikassa toimiminen joko on ihmisen sisimmässä tai ei.
Se on ollut lähellä sydäntäni alusta asti.
Olen toimittaja ja europarlamentaarikko.
Toimin myös Puolan hallinnossa.
Eurokansanedustajuus oli loogista jatkumoa mediassa työskentelylle -
ja työlle opiskelijaunionissa.
Poliitikon kutsu selviää parhaiten sillä, että seisoo kameran edessä.
Jos ihminen viihtyy kameran edessä, hänessä on selvästi poliitikon ainesta.
Englanti ja Puola ottavat toisistaan mittaa jalkapallon MM-karsinnassa.
Puolalla ei ole mitään mahdollisuuksia.
Puolan joukkueelle se on vain näytösottelu.
Puolan jalkapalloilun menestysvuodet ovat kaukana takana.
Alamäki alkoi, kun olimme ulkona ammattilaisjalkapalloyhteisöstä.
Ne, jotka veivät Puolan jalkapalloilun huipulle, -
eivät pystyneet hyödyntämään menestystä.
Nykyjalkapalloilijat ovat varakkaita, -
mutta he eivät osaa pelata.
Puolan MM-haaveet ovat mennyttä. En ole pelistä kovinkaan innoissani.
Luultavasti sinä englantilaisena olet illan ottelusta paljon kiinnostuneempi.
Andrew, Hollanti meni helposti jatkoon. Se nähdään Brasiliassa 2014.
Kertoisitko tuoreet uutiset -
ECI-järjestön ja Christians for Israel -järjestön työstä?
Kansainvälisen juridiikan lakimiehenä -
minua on työllistänyt siirtokunnista ja Jerusalemista käyty keskustelu.
Siirtokuntiin, Jerusalemin asemaan ja rauhanprosessiin -
liittyy paljon väärinkäsityksiä.
EU harkitsee -
vihreän linjan ulkopuolisten siirtokuntien tukemisen lopettamista.
Haluamme ihmisten ymmärtävän, mitä siirtokunnat ovat -
ja keitä sinne asettuu.
Juutalaiset kuuluvat Länsirannalle, -
koska he tuovat siunauksen ja menestyksen alueen muille kansoille.
Jos ihmiset erotetaan toisistaan, revimme rikki jotakin, -
joka on ollut rakentumassa vuosien ajan ja joka on hyödyttänyt monia.
Tomas, olit mukana YK:n yleiskokouksessa New Yorkissa.
Kertoisitko kokemuksiasi sieltä?
On ilo olla ohjelmassa jälleen.
Ymmärrän hyvin Marekin tuntoja.
Suomi ei ole kertaakaan päässyt jalkapallon MM-lopputurnaukseen.
Ihailen Englannin ja Hollannin menestystä.
Olimme tosiaan New Yorkissa syyskuun lopussa -
YK:n 68. täysistunnon avajaisissa.
Meillä oli kaksi sanomaa valtioille ja YK:lle.
Ensimmäinen sanoma koski Ruhania ja tämän hymypolitiikkaa.
Olemme epäileväisiä, ja meillä on siihen pätevät syyt.
Toiseksi pyrimme herättelemään YK-tasolla enemmän tukea Israelille.
Esittelimme israelilaisten kanssa erään käytännönläheisen aloitteen.
Kehotimme YK:ta kunnioittamaan Jom kippuria -
samalla tavalla kuin kristilliset ja islamilaiset juhlapyhät tunnustetaan.
Olisi sopivaa, että juutalaisuuden pyhimpänä päivänä -
pidättäydyttäisiin tärkeiden kokouksien järjestämisestä YK:ssa.
Tuskin Marekkaan tulisi mielellään parlamentin kokoukseen jouluna, -
uskonnollisuuden tasoon katsomatta.
Tämä on käytännönläheinen askel ja yhteinen nimittäjä.
Vetosimme YK-edustajiin, -
jotta juutalaisia ja Israelia kohdeltaisiin samanarvoisesti -
193 muun jäsenvaltion kanssa.
Ortodoksien pääsiäisen ajankohta on huomioitu Euroopan parlamentissa.
Olen samaa mieltä siitä, että sen pitäisi olla yleisperiaate.
Euroopassa täytyy kunnioittaa toisen uskontoa.
Kyse ei ole luvuista vaan periaatteista.
Ensimmäinen teemamme koskee Euroopan kaikkia juutalaisyhteisöjä.
Euroopan neuvosto antoi ympäri- leikkausta vastustavan julkilausuman.
Mitä mieltä olet julkilausumasta?
Neuvosto ehdottaa rituaalisen ympärileikkauksen kieltämistä -
47 jäsenmaassa. Julkilausumassa sanotaan näin:
"Euroopan neuvosto haluaa herättää julkista keskustelua," -
"jotta lasten ruumiillinen koskemattomuus saadaan suojeltua" -
"ihmisoikeuksien mukaisesti."
"Se rohkaisee jäsenvaltioita laatimaan säännöksiä," -
"jotka kieltävät tietyt toimenpiteet," -
"kunnes lapsi on kyllin vanha päättämään niistä itse."
Millaisia vaikutuksia julkilausumalla on juutalaisiin?
Ympärileikkaushan on olennaista juutalaisuudessa.
Tahtoisin selventää paria asiaa.
Euroopan neuvosto ei ole Euroopan parlamentti eikä EU-elin.
Euroopan neuvosto perustettiin 1949.
Se kokoontuu Strasbourgissa.
Se on irrallaan Euroopan unionista.
Euroopan neuvostolla ei ole valtaa säätää sitovia lakeja.
Sen julkilausuma on vain suositus.
Silti on huomionarvoista, että suuri enemmistö oli suosituksen kannalla.
49 äänesti puolesta, 13 vastaan.
Se saa juutalaisen yhteisön pohtimaan, -
onko juutalaisuudella tulevaisuutta Euroopassa.
Ympärileikkaus on keskeinen rituaali juutalaisuudessa, kuten mainitsit.
Voiko juutalaisuus olla täysipainoista, jos ympärileikkaus kielletään?
Jos halutaan yksinkertaistaa asiaa liioitellusti, -
voidaan sanoa, että se, mihin Hitler ei aikanaan pystynyt, -
saatetaan nyt viedä loppuun sopimuksin.
Niiden vuoksi Euroopassa olisi mahdotonta harjoittaa juutalaisuutta.
Kyse on suosituksesta. En usko, että jäsenvaltiot panevat sitä täytäntöön.
On silti huolestuttavaa, että se sai taakseen suuren enemmistön tuen.
Ensinnäkin en pidä skitsofreniasta politiikassa.
On uskomatonta, että Euroopan neuvosto -
haluaa herättää keskustelua lääkärien ja uskontojen edustajien välillä.
Vastustan politiikan ja uskonnon yhdistämistä.
Siitä ei ole tehokasta.
Kuvitellaan, että Euroopan neuvosto vaatisi käyttämään -
tiettyä vesilaatua kasteessa.
Se perustelisi kantansa hygieniasyillä.
Lapsia kastetaan kylmällä vedellä, jonka puhtautta ei kukaan valvo.
Vastaava säädös olisi uskomaton. Tässä tilanne on sama.
Vastaavanlainen tilanne nähtiin keskustelussa rituaaliteurastuksesta.
Keskustelu sai typeriä piirteitä Puolassa.
Tuntuu, että näitä asioita nostetaan esiin eritoten silloin, -
kun juutalaisia halutaan rangaista.
Nyt sama toistuu rituaalisen ympärileikkauksen kanssa.
Arvostan toki Thorbjørn Jaglandin selitystä Shimon Peresille.
Vastustan silti tällaisia julkilausumia.
Vaikka taustalla olisi hyviä tarkoitusperiä, -
seuraukset ovat kauhistuttavia.
Tahdon kommentoida erästä asiaa.
En rinnastaisi Euroopan neuvostoa Adolf Hitleriin.
Kyse on hieman eri asiasta.
Itse en ole juutalainen, mutta silti minusta tuntuu vastenmieliseltä -
lukea tällaisia typeriä selityksiä.
Joskus tuntuu, että Euroopan neuvosto on vailla työtä.
Toki arvostan neuvoston vaalimaa yhteistyötä itänaapuriemme kanssa.
Kunnioitan ihmisoikeuksia yleisesti.
Jos tämä on tapa, jolla he taistelevat ihmisoikeuksien puolesta, -
olen sitä vastaan.
Miten sinä eurokansanedustajana voit puolustaa uskonnonvapautta?
Mitä tästä hulluudesta pitäisi ajatella?
Poliittisesti tämä ylittää kaikki vuoropuhelun rajat.
Miten voi keskustella, jos toinen ei ymmärrä uskonnon kieltä?
En ole kovin uskonnollinen, mutta kunnioitan uskonnollisia.
Olen valmis taistelemaan heidän puolestaan, -
jotta he pystyvät harjoittamaan uskontoaan, niin kuin he itse haluavat.
Minulla poliitikkona ei ole oikeutta määrätä, -
että heidän täytyy muuttaa tuhansia vuosia vanhoja tapoja.
Euroopan kansalaisina meidän täytyy suhtautua kriittisesti -
tämänkaltaisiin päätöksiin.
Eräänä päivänä enemmistö voi kieltää jotakin, -
mikä on minulle tärkeää. Vastustan tällaista etenkin uskonnon alalla.
Toivon, ettei Euroopan parlamentti ryhdy keskustelemaan tästä.
Uskon, ettei parlamentti koskaan loukkaa eurooppalaisten vapauksia.
Andrew, tämä on tärkeä asia.
Euroopan juutalaiset ovat jo saaneet kokea antisemitismin nousun.
Euroopan neuvoston julkilausuma -
uhkaa suoraan juutalaisuuden harjoittamista Euroopassa.
Jos suositus pantaisiin täytäntöön, seuraukset olisivat vakavat -
juutalaisen yhteisön tulevaisuuden kannalta Euroopassa.
Kiitän Marekia kannanotosta.
Tätä ei olla panemassa täytäntöön ihan lähiaikoina.
Se on merkki siitä, mitä kytee pinnan alla.
Se porautuu juutalaisen kansan ytimeen.
Siksi sillä on niin voimakkaat vaikutukset.
Ympärileikkaus kuuluu olennaisesti juutalaiskansan ytimeen -
ja jumalasuhteeseen.
Tuntuu, ettei sitä halutakaan ymmärtää.
Juutalainen identiteetti nivoutuu vahvasti jumalasuhteeseen.
Ympärileikkaus on sen ilmaisu.
Se on alistumista Jumalan lakiin ja tahtoon.
Tämä osuu ytimeen, ja siksi se herättää paljon epäluottamusta.
Juutalaiset pohtivat, onko heillä enää sijaa Euroopassa.
Voivatko he yhä elää Euroopassa kansana?
Asia koskettaa juutalaisten lisäksi myös muslimeja.
Onko muodostumassa uusi poliittinen voima, militantti sekularismi?
Sen mukaan Jumalalla ja uskonnolla ei enää ole sijaa Euroopassa.
Se loukkaa perusoikeuksia ja ihmisoikeuksia.
Olet oikeassa.
Marek Siwiecin piti poistua istuntosaliin äänestämään.
Haluaisin keskustella aloitteentekijän kanssa Euroopan neuvostossa.
Tuskin oli sattumaa, että aloitteentekijä oli sosiaalidemokraatti.
Marek saattaisi olla eri mieltä, koska hän on sosiaalidemokraatti.
Vasemmisto pääosin muttei kokonaan -
ja radikaali sekulaari poliittinen aines -
ovat löytäneet yhteisen tekijän äärioikeiston ja rasistien kanssa.
Toki vaikuttimet ovat hieman erilaiset.
Olen usein puhunut hienostuneesta antisemitismistä.
Se on usein piilevämpää -
kuin äärioikeiston rasismi ja uusnatsismi.
Hienostunut antisemitismi väittää usein, -
että se haluaa suojella jotakin.
Se vetää ihmisoikeuden uskonnonvapautta vastaan.
Pohjoismaissa olemme huomanneet, -
että siinä taistossa ihmisoikeudet pääsevät aina niskan päälle.
Tässä tapauksessa ajatellaan, että lapsen oikeuksia rikotaan.
Lapsen pitäisi päättää itse kahdeksan päivän vanhana, -
haluaako hän ympärileikkauksen vai ei.
Marek vertasi sitä oivalla tavalla vesikasteeseen.
Ei olla ikinä keskusteltu, onko lapselle traumatisoivaa se, -
että hänen ylleen räiskytetään kylmä vettä.
Hehän yleensä itkevät.
Täytyisikö kasteveden puhtautta valvoa?
Siitä ei ole keskusteltu ikinä.
Vähemmistöuskontojen, etenkin juutalaisten, silmätikuksi nostaminen -
on huolestuttava merkki.
Se yhdistää antisemitistisiä voimia.
Toinen ryhmä onkin sitten haastavampi.
He kannattavat uskonnonvapautta ja vähemmistöjen oikeuksia, -
mutta he pitävät asiaa ihmisoikeuskysymyksenä.
Meidän on kysyttävä, onko näin ja mitkä ovat sen vaikutukset.
Andrew, ympärileikkaus perustuu Raamattuun -
ja yli 4 000 vuoden taa.
Jumala sanoi Aabrahamille 1. Moos. 17:9-14:ssa:
"Mutta sinä pidä minun liittoni, sinä ja sinun jälkeläisesi," -
"sukupolvesta sukupolveen."
"Ja tämä on minun liittoni sinun ja sinun jälkeläistesi kanssa;"
"pitäkää se: ympärileikatkaa jokainen miehenpuoli keskuudessanne."
"Ympärileikatkaa esinahkanne liha," -
"ja se olkoon liiton merkki meidän välillämme, minun ja teidän."
"Sukupolvesta sukupolveen ympäri- leikattakoon jokainen poikalapsi" -
"teidän keskuudessanne kahdeksan päivän vanhana," -
"niin hyvin kotona syntynyt palvelija kuin muukalaiselta," -
"keneltä tahansa, rahalla ostettu, joka ei ole sinun jälkeläisiäsi."
"Ympärileikattakoon sekä kotonasi syntynyt että rahalla ostamasi;"
"ja niin minun liittoni on oleva merkitty teidän lihaanne" -
"iankaikkiseksi liitoksi. Mutta ympärileikkaamaton miehenpuoli," -
"jonka esinahan liha ei ole ympäri- leikattu, hävitettäköön kansasta;"
"hän on rikkonut minun liittoni."
Hepreaksi ympärileikkaus on: brit mila.
Sitä on harjoitettu yli 4 000 vuotta. Nyt Euroopan virkamiehet -
ovat leimaamassa sen ihmisoikeusrikkomukseksi.
Se ei edesauta uskontojen rauhanomaista rinnakkaiseloa.
Se horjuttaa perinteitä ja vapauksia.
Se vaikuttaa selvästi juutalaisyhteisöihin.
Ilman muuta. Ihmettelen, miksi tähän asiaan puututaan.
Ymmärrän, että naisten ympärileikkaus tuomitaan.
Miesten ympärileikkausta ei voi verrata naisten ympärileikkaukseen.
Presidentti Peres korosti sitä kirjeessään Euroopan neuvostolle.
Siihen ei ole olemassa lääketieteellisiä syitä.
Juutalaispoikia on toki kuollut ympärileikkauksen yhteydessä, -
koska on tehty hoitovirheitä.
On käytetty vääränlaisia tai saastuneita välineitä.
Toimenpiteitä täytyy tietysti valvoa.
On hullua hyökätä varsinaista ympärileikkausrituaalia vastaan.
Entäpä miljoonat ja miljoonat abortit, joita Euroopassa tehdään vuosittain?
Kuka puolustaa syntymättömien lapsien oikeuksia?
Tässä ihmisoikeudet, ilmaisuvapaus ja itsemääräämisoikeus -
törmäävät uskonnonvapauden kanssa.
Se osuu liiton ytimeen.
Nähdäkseni ihmisiä loukkaa se, -
että Jumalan ja juutalaisten välillä on liitto.
Juutalaisia pidetään sen vuoksi ylimielisinä.
Se loukkaa monia, myös kristittyjä, -
jotka ajattelevat olevansa liittosuhteessa.
Ajatellaan, että ympärileikkaus kuului Vanhaan testamentin aikoihin.
On käsitettävä, että juutalaiskansalla on yhä liittosuhde Isään, Jumalaan.
Seurakunta tai Euroopan neuvosto ei ole korvannut sitä.
Siksi tämä on niin voimallinen asia.
Liittosuhteen hylkääminen on aiheuttamassa juuri sen, -
että tuntemamme Eurooppa on hajoamaisillaan, -
Eurooppa, joka ei perustu vain ihmisoikeuksiin vaan arvoihin.
Ne ovat perua juutalaiskansalta ja sen liittosuhteesta Jumalaan.
Ympärileikkaukseen puuttuminen -
on hyökkäys oman kristillisen identiteettimme juuria vastaan.
Tästä keskustelusta voi löytää myös jotakin myönteistä.
Euroopan neuvosto on järjestö, josta ei yleensä kuule mitään.
Milloin viimeksi kuulit Euroopan neuvoston suosituksesta?
Keskustelu luo myös hyviä mahdollisuuksia -
asettaa rajoja ja sanoa, että tietyistä asioista ei voi neuvotella.
Asia vaikuttaa juutalaisyhteisöjen lisäksi myös muslimiyhteisöihin.
Euroopassa tarvitaan asioita, jotka yhdistävät vähemmistöuskontoja.
Tässä on mukana kristittyjä tahoja, jotka ovat huolissaan asiasta.
Muslimiyhteisöt ovat nousseet vasta- rintaan yhdessä juutalaisten kanssa.
Harva asia yhdistää tällä tavalla kristittyjä, muslimeja ja juutalaisia -
niin kuin tämä asia saattaa yhdistää.
Siksi sanoin, etten usko EU-jäsenten panevan lakia täytäntöön -
ainakaan 5―10 vuoteen.
Silti on huolestuttavaa, -
että niinkin suuri enemmistö äänestyksessä nieli tämän hulluuden.
Samaan lauseeseen niputetaan sukupuolielinten silpominen, -
poikien ympärileikkaus sekä tatuoinnit ja lävistykset.
On häväistys verrata uskonnollista Jumalan liittosuhteen ilmausta -
tatuointeihin ja lävistyksiin.
Se on häpeällistä. Tehtävämme on tuoda se julki.
Suomennos: Marianne Tenetz